పిల్లలు పాఠశాలలో అడుగు పెట్టిన నాటినుండే ప్రాథమిక విద్యతోనే వారి మానసిక చైతన్యం సహజ వికాసమై వెలుగొందేదిగా ఉండాలి. ఈరోజు దేశవ్యాప్తంగా ఉన్న విద్యావిధానాన్ని పరిశీలించినట్లయితే అది కేవలం ఉద్యోగార్హత పొందడం, డబ్బు సంపాదించడం కోసం మాత్రమే రూపొందించబడిన పాఠ్యాంశాలుగా భావించవలసి వస్తుంది. మన పూర్వపు విలువలతో కూడిన జ్ఞాన సంపద లభ్యత పుష్కలంగా ఉన్న మన దేశం సరైన యంత్రాంగం కొరవడి విద్యారంగంలో మనకంటే చిన్న దేశాలకంటే కూడా వెనుకబడి ఉంది. మన దేశ గ్రామాలన్నీ పరిగణలోకి తీసుకుంటే కారణమేదైనా కోట్లాది మంది పిల్లలు నేటికీ చదువులకు దూరంగా పెరుగుతున్నారు. చదువుతున్న వారికి దాంట్లో నాణ్యత లేదు. ముఖ్యంగా యువత కేవలం వారి సంపాదన కోసం కాకుండా సమాజం కోసం బ్రతికేలా తయారవ్వాలంటే మన విద్యావిధానంలో సమూలమైన మార్పు రావాలి. ర్యాంకుల, రేటింగుల సంస్కృతికి స్వస్తి పలకాలి. ప్రాచీన విలువలు కాపాడగలిగేందుకు, వ్యక్తిత్వ విలువలు పెంపొందించేందుకు విద్య ఉపయోగపడాలి. అలా కాకుండా భరించలేని బరువును వారి బ్యాగుల్లోను, తలభారమైన విద్యను వారి మెదళ్ళలోను జొప్పిస్తే మానసిక వత్తిడితో ఆత్మన్యూనతకు గురై ఆత్మహత్యా ప్రేరేపితమవుతోంది. విద్యాసంస్థలన్నీ విద్యారంగంలో లోపాలనన్నిటిని యుద్ధప్రాతిపదికన సరిదిద్దకపోతే దేశ భవిష్యత్తు ప్రశ్నార్థకమవుతుంది.- జి. వేణుగోపాల్, హైదరాబాద్
pillalu paatasaalalo adugu pettina natinunde praathamika vidyathone vaari maanasika chaitanyam sahaja vikaasamai velugondedigaa undaali. eeroju desavyaaptamgaa unna vidyaavidhaanaanni pariseelinchinatlayite adhi kevalam udyogaarhata pondadam, dabbu sampaadinchadam kosam matrame roopondinchabadina paatyaamsaalugaa bhavinchavalasi vastundi. mana puurvapu viluvalatho kuudina ghnaana sampada labhyata pushkalamgaa unna mana desham saraina yantraangam koravadi vidyaarangamlo manakante chinna deshalakante kuudaa venukabadi undi. mana desha gramalanni pariganaloki teesukunte kaaranamedainaa kotladi mandi pillalu netiki chaduvulaku dooramgaa perugutunnaaru. chaduvutunna vaariki daantlo naanhyata ledu. mukhyamgaa yuvata kevalam vaari sampaadana kosam kakunda samajam kosam bratikela tayaaravvaalante mana vidyaavidhaanamlo samuulamaina maarpu ravali. ryaankula, retingula samskrutiki swasti palakaali. praacheena viluvalu kaapaadagaligenduku, vyaktitva viluvalu pempondinchenduku vidya upayogapadaali. alaa kakunda bharinchaleni baruvunu vaari byaagulloonu, talabhaaramaina vidyanu vaari medallaloonu joppiste maanasika vattiditoe aatmanyuunataku gurai aatmahatya prerepitamavutondi. vidyaasamsthalannii vidyaarangamlo lopalanannitini yuddhapraatipadikana sarididdakapote desha bhavishyattu prasnaarthakamavutundi.- ji. venugopal, hyderabad